එප්පාවල කටියාව යාය 9 ජනපදයේ පදිංචි නුවන් චාමර සඳකැලුම් (10) දරුවා පැහැරගෙන ගොස් ලේ ගැනීමක් පිළිබඳව යාය නමයේ පදිංචි නුවන් චාමරගේ මිත්තණිය වන කව්අම්මා මහත්මිය විසින් එප්පාවල පොලිසියට කළ පැමිණිල්ල පිළිබඳ පොලිසිය පුළුල් පරීක්ෂණයක් කර ගෙන යන බව එප්පාවල පොලිස් ස්ථානාධිපති පොලිස් පරීක්ෂක කුමාරසිරි මහතා පැවසීය.දෙපිරිසක් අතර හටගත් ආරවුලක් සහ නිධන් හෑරීමක් ගැන තොරතුරු ලැබී ඇති අතර නිධන් හෑරීමට සම්බන්ධ යැයි සැක කෙරෙන කීප දෙනෙක් ගමෙන් පලා ගොස් ඇති බවට පොලිසියට තොරතුරු ලැබී ඇත.මේ දරුවාගේ ලේ ගැනීමේ කථාවට අදාළව දරුවා වෛද්‍ය පරීක්ෂණයකට යොමුකරන ලද නමුත් දරුවාගේ සෞඛ්‍ය තත්ත්වයට කිසිදු හානියක් සිදුවී නැති බව වෛද්‍ය පරීක්ෂණයේදී අනාවරණය වූ බව ස්ථානාධිපතිවරයා පැවසීය.කෙසේ වුවද මේ පිළිබඳව අධිකරණයට වාර්තා කළ සිද්ධිය පිළිබඳව තවදුරටත් පරීක්ෂණ පවත්වන බවද හෙතෙම සඳහන් කෙළේය.